b'\n_START_ARTICLE_\nLions Club\n_START_SECTION_\nLions Club i Danmark\n_START_PARAGRAPH_\nLions Club kom til Danmark i l\xc3\xb8bet af 1950erne. I dag er der lidt over 5.850 medlemmer fordelt p\xc3\xa5 ca. 305 Lions klubber i Danmark F\xc3\xa6r\xc3\xb8erne og Gr\xc3\xb8nland. _NEWLINE_Landsledelsen sidder typisk, et \xc3\xa5r ad gangen og v\xc3\xa6lges blandt medlemmerne p\xc3\xa5 \xc3\xa5rsm\xc3\xb8det. _NEWLINE_En lions-klub er bygget op ganske, som enhver forening med et antal medlemmer \xe2\x80\x93 typisk 20-30, en valgt bestyrelse, udvalg o.l. Der er medlemsm\xc3\xb8der \xc3\xa9n til to gange om m\xc3\xa5neden. M\xc3\xb8derne opdeles nogenlunde ligeligt mellem planl\xc3\xa6gning af et kommende arrangement, der skal skaffe eller fordele penge til et bestemt form\xc3\xa5l, samt socialt og kammeratlig samv\xc3\xa6r._NEWLINE_Lions bygger p\xc3\xa5 at arbejde humanit\xc3\xa6rt i et f\xc3\xa6llesskab, hvor den enkelte bruger af sin fritid og sine evner p\xc3\xa5 at hj\xc3\xa6lpe, hvor der er hj\xc3\xa6lp behov. Det g\xc3\xa6lder b\xc3\xa5de i Danmark og i udlandet. Ingen kan umiddelbart melde sig ind i en Lions-klub, de kan s\xc3\xb8ge om det. "Vi vil gerne sikre, at folk er aktive, n\xc3\xa5r de kommer \xe2\x80\x93 og at de er indstillet p\xc3\xa5 at bruge tid og kr\xc3\xa6fter p\xc3\xa5 at hj\xc3\xa6lpe andre"._NEWLINE_Lions klubberne i Danmark indtjener penge ved loppemarkeder etc. hvorefter de bliver brugt til humanit\xc3\xa6rt-, socialt- og kulturelt arbejde som f.eks. lejre for unge mennesker fra hele verden. Samlet uddeler Lions klubberne i Danmark \xc3\xa5rligt kontanter og udstyr for omkring 30 mill. kroner._NEWLINE_Danske Lionsklubbers Katastrofehj\xc3\xa6lp blev oprettet efter beslutning af Lions \xc3\x85rsm\xc3\xb8de i 1974. Form\xc3\xa5let er med pengemidler, der stilles til r\xc3\xa5dighed af lionsklubberne, at yde hj\xc3\xa6lp ved katastrofer eller andre st\xc3\xb8rre n\xc3\xb8dsituationer her i landet eller i udlandet. I alt er der over de 44 \xc3\xa5r katastrofehj\xc3\xa6lpen har eksisteret, bevilget ca. 34 millioner kroner til forskellige projekter. L\xc3\xa6s mere her._NEWLINE_Danske Lionsklubbers Gr\xc3\xb8nlandsfond (nu Gr\xc3\xb8nlandsudvalget) har siden 1965 st\xc3\xb8ttet den gr\xc3\xb8nlandske befolkning socialt og kulturelt. Dette kan kun g\xc3\xb8res med hj\xc3\xa6lp fra Lions klubber, andre institutioner eller personer, der hj\xc3\xa6lper fonden med penge til dette gode form\xc3\xa5l. _NEWLINE_Fondsbestyrelsen modtager ans\xc3\xb8gninger og donerer s\xc3\xa6dvanligvis over kr. 100.000 \xc3\xa5rligt til projekter og aktiviteter, der er til fordel for den gr\xc3\xb8nlandske befolkning._NEWLINE_Lions Pris er en pris som uddeles som st\xc3\xb8tte til enkeltperson(er), institution(er) og lignende for derved at bidrage til fremme af forsknings- og/eller udviklingsarbejder af medicinsk, kulturel og social art p\xc3\xa5 nationalt plan til fremme af levevilk\xc3\xa5rene for danske borgere. Igennem de 23 \xc3\xa5r prisen har eksisteret, er der uddelt ca. 9,2 mill. kroner. Prisen uddeles af Lions protektor (vacant efter Hans Kongelige H\xc3\xb8jhed Prins Henriks d\xc3\xb8d). Donationen er i \xc3\xa5r p\xc3\xa5 500.000 kr., gives til lektor Ralf Agger, Laboratoriet for Immunologi og Canserbiologi, Aalborg Universitets center, der bl.a. forsker i dendritiske celler og tumor immunologi. Ph.D cand scient, Ralf Agger har udviklet en meget kraftig immun-stimulerende vaccine mod kr\xc3\xa6ft. Man er klar til at lave fors\xc3\xb8g p\xc3\xa5 mus og senere p\xc3\xa5 humane celler.\n_START_SECTION_\nLEO \xe2\x80\x93 Lions ungdomsklubber\n_START_PARAGRAPH_\nLEO klubberne er en gren af Lions Club, forbeholdt unge mellem 16 og 30 \xc3\xa5r. Klubberne er oprettet i samarbejde med lokale Lions klubber, og k\xc3\xb8rer efter samme principper som Lions klubberne, men er til dels anset som v\xc3\xa6rende selvst\xc3\xa6ndige klubber. I LEO har medlemmerne mulighed for at pr\xc3\xb8ve kr\xc3\xa6fter med klub- og projektledelse. LEO klubberne og Lions har ogs\xc3\xa5 et t\xc3\xa6t samarbejde ved b\xc3\xa5de lokale, og nationale begivenheder, f.eks. til de \xc3\xa5rlige Lions YCE lejre. Pr. 1. oktober 2018, er der 11 LEO-klubber, med omkring 100 medlemmer, i Danmark, herunder i K\xc3\xb8benhavn, \xc3\x85rhus, Aalborg, Odense, Esbjerg, Viborg og S\xc3\xb8nderborg._NEWLINE_LEO st\xc3\xa5r p\xc3\xa5 engelsk for Leadership (Ledelse), Experience (Erfaring), og Opportunity (Mulighed). Det er p\xc3\xa5 verdensplan verdens st\xc3\xb8rste ungdomshj\xc3\xa6lpeorganisation, med mere end 160.000 medlemmer fra 140 lande.'